cyanic-selkie/wikianc huggingface dataset:
Սպիրոնոլակտոն
Սրտային անբավարարություն
Չնայած կանթային միզամուղ միջոցները մնում են սրտային անբավարարություն ունեցող մարդականց մոտ բուժման առաջին ընտրության դեղամիջոցներ, սպիրոնոլակտոնը բազմակի հետազոտություններում ցույց է տվել ինչպես հիվանդացության, այնպես էլ մահացության իջեցում և այն մնում է հեղուկի կուտակման, այտուցների և սրտային անբավարարության նշանների բուժման կարևոր միջոց։ Ներկայումս Ամերիկյան սրտաբանների ասոցիացիան խորհուրդ է տալիս սպիրոնոլակտոնը կիրառել II—IV ՖԴ (NYHA) սրտային անբավարարություն ունեցող անհատների բուժման համար, որոնց մոտ ձախ փորոքի արտամղման ֆրակցիան կազմում է 35%–ից քիչ ։
Ռանդոմիզացված հետազոտական աշխատանքում, որի ժամանակ հետազոտվել են ծանր կանգային արտայաին անբավարարություն ունեցող մարդիկ, հաստատվել է, որ սպիրոնոլակտոն ստացող անհատների մոտ մահացության հարաբերական ռիսկը կազմել է 0,70 կամ ընդհանուր ռիսկի իջեցում 30%–ով՝ համեմատած պլացեբո խմբի հետ, ինչը ցույց է տալիս այս դեղամիջոցի կիրառման էական օգուտը առողջության և մահացության առումով։ Մարդիկ, ովքեր ընդգրկված էին հետազոտության մեջ, ունեին սրտային անբավարարության նվազ նշաններ է ավելի քիչ էին հոսպիտալացվում ։ Նմանապես, այս ցույց է տվել և խորհուրդ է տրվել այն հիվանդներին, որքեր վերջերս ունեցել են սրտի կաթված և ձախ փորոքի արտամղման ֆրակցիան 40%–ից քիչ է, ինչպես նաև նրանց, արոնց մոտ զարգանում են սրտային անբավարարության նշաններ, կամ, եթե անամնեզում նշվում է շաքարային դիաբետ։ Սպիրոնոլակտոնը պետք է ընդունվի որպես լավ հավելյալ միջոց, հատկապես այն անձանց մոտ, ովքեր դեռ օպտիմիզացված չեն ԱՓՖ–ի ինհիբիտորներով և բետա պաշարիչներով ։ Հարկ է հիշել, որ 2014 թվականին անցկացված սպիրոնոլակտոնի ռանդոմիզացված կրկնակի կույր հետազոտությունը պահպանված արտամղմամբ (այսինքն՝ >45%) սրտային անբավարարության նշաններն ունեցող անհատների մոտ չի իջեցրել սրտային պատահարներից, սրտի հանկարծակի կանգից առաջացած մահացությունը, ինչպես նաև չի իջեցրել հոսպիտալացման դեպքերը՝ համեմատած պլացեբո խմբի հետ ։
Տրանդգենդերային հորմոնալ թերապիա
Սպիրոնոլակտոնը՝ որպես ֆեմինիզացնող հորմոնալ թերապիայի կոմպոնենտ, հիմնականում ԱՄՆ–ում, որտեղ ցիպրոտերոն ացետատն անհասանելի է, հաճախ կիրառվում է տրանսգենդեր կանանց մոտ  ։ Այլ կլինիկական ազդեցություններից են՝ մարմնի վրա տղամարդկանց տիպի մազակալման իջեցումը, կաթնագեղձերի զարգացումը, ընդհանուր ֆեմինիզացիան և ինքնաբուխ էռեկցիաների բացակայությունը ։
Դեղաչափ
Սպիրոնոլակտոնը, սրտային անբավարարության ժամանակ, սովորաբար կիրառվում է ցածր՝ 25–50 մգ/օր դեղաչափով  , հիմնական զարկերակային գերճնշման բուժման ժամանակ՝ 25–200 մգ/օր դեղաչափով, իսկ հիպերալդոստերոնիզմի և լյարդի ցիռոզի ժամանակ առաջացող ասցիտի ժամանակ բարձր՝ 100–400 մգ/օր դեղաչափով    ։ Դեղորայքը, կանանց մոտ մաշկի և մազերի հիվանդությունների բուժման համար, սովորաբար կիրառվում է բարձր՝ 100–200 մգ/օր դեղաչափով, իսկ 100–400 մգ/օր դեղափափով՝ որպես ֆեմինիզացնող հորմոնալ թերապիա տրանսգենդերների մոտ   ։
Ֆարմակոլոգիական ազդեցություն
Սպիրոնոլակտոնը նեֆրոնի դիստալ հատվածում կանխում է ալդոստերոնով միջնորդված նատրիումի և ջրի պահումը և ճնշում է ալդոստերոնի կալիումամուղ ազդեցությունը, իջեցնում է հավաքող խողովակներում է դիստալ հատվածներում ալդոստերոն կախյալ պերմեազների սինթեզը։ Կապվելով ալդոստերոնի ընկալիչների հետ՝ մեծացնում է մեզով նատրիումի իոնների, քլորի և ջրի էքսկրեցիան, նվազեցնում է կալիումի և միզանյութի դուրս բերումը, իջեցնում է մեզի թթվայնությունը։
Ուժեղացված դիուրեզը հանգեցնում է հիպոտենզիվ ազդեցության, որը մշտական չէ։
Առավելագույն ազդեցությունը դիտվում է պատիճի ընդունումից 7 ժամ անց և տևում է նվազագույնը 24 ժամ։
Միզամուզ ազդեցությունը դիտվում է բուժման 2-5–րդ օրերին։
Ներծծում
Ներքին ընդունումից հետո արագ և լրիվ ներծծվում է ստամոքս աղիքային ուղղում, կենսամատչելիությունը կազմում է 100%։ ԱՄենօրյա ընդունումից հետո 100 մգ սպիրոնոլակտոնի 15 օրվա Сmax կազմում է 80 նգ/մլ, հերթական առավոտյան ընդունումից հետո Сmax–ի ժամանակը կազմում է 2-6 ժամ։
Տեղաբաշխում
Սպիրոնոլակտոնը վատ է ներթափանցում օրգաններ և հյուսվածքներ, ընդ որում հենց ինքը և նրա մետաբոլիտները թափանցում են պլացենտար պատնեշով, իսկ կաներենենը՝ կրծքի կաթ։ Vd — 0.05 լ/կգ։
Ֆարմակոկինետիկան հատուկ կլինիկական դեպքերում
Լյարդի ցիռոզի և սրտային անբավարարության ժամանակ T1/2–ը մեծանում է առանց կուտակման նշանների, որի հավանականությունը մեծ է քրոնիկ երիկամային անբավարարության և հիպերկալեմիայի ժամանակ։
Դեղաչափման ռեժիմ
Էսենցիալ գերճնշման ժամանակ օրական դեղաչափը մեծահասակների համար սովորաբար կազմում է 50-100 մգ միանվագ և կարող է մեծացվել մինչև 200 մգ, ընդ որում դեղաչափը պետք է բարձրացնել աստիճանաբար, 2 շաբաթը 1 անգամ։ Որպեսզի գհասնելբուժման նկատմամբ ադեկվատ պատասխանի, դեղամիջոցը անհրաժեշտ է ընդունել նվազագույնը 2 շաբաթ։ Անհրաժեշտության դեպքում կատարվում է դեղաչափի շտկում։
Իդիոպաթիկ հիպերալդոստերոնիզմի դեպքում դեղամիջոցը նշանակվում է 100–400 մգ/օր դեղաչափով։
Արտահայտված հիպերալդոստերոնիզմի և հիպոկալեմիայի դեպքում օրական դեղաչափը կազմում է 300 մգ (առավելագույնը 400 մգ)՝ 2-3, վիճակի լավացումից հետո դեղաչափն աստիճանաբար նվազեցնում են մինչև 25 մգ/օր։
Առաջնային հիպերալդոստերոնիզմի ախտորոշման և բուժման ժամանակ՝ որպես ախտորոշիչ միջոց կարճատև ախտորոշման թեստում Վերոշպիրոնը նշանակում են 4 օր 400 մգ/օր դեղաչափով, բաշխելով օրական դեղաչափը մի քանի ընդունման։ Դեղամիջոցի ընդունման ժամանակ արյան մեջ կալիումի կոնցենտրացիայի բարձրացման և դադարեցման դեպքում վերջինից կոնցենտրացիայի նվազեցումը կարող է ենթադրել առաջնային հիպերալդոստերոնիզմի մասին։ Երկարատը ախտորոշիչ թեստի ժամանակ դեղամիջոցը նշանակում են նույն դեղափաչով 3-4 շաբաթով։ Հիպոկալեմիայի և զարկերակային գերճնշման շտկումից հետո հետո կարելի է ենթադրել առաջնային հիպերալդոստերոնիզմ։
Այն բանից հետո, երբ հիպերալդոստերոնիզմի ախտորոշումը հաստատված է առավել հստակ ախտորոշիչ մեթոդներով, առաջնային հիպերալդոստերոնիզմի՝ որպես կարճատև նախավիրահատական բուժման կուրս, Վերոշպիրոնը հարկ է ընդունել օրական 100–400 մգ, բաժանելով այն 1-4 ընդունումների՝ վիրահատության պատրաստման ամբողջ ընթացքում։ Եթե վիրահատությունը ցուցված չէ, ապա Վերոշպիրոնը ընդունվում է՝ որպես երկարատը պահպանող բուժում, ընդ որում օգտագործվում է նվազագույն էֆեկտիվ դեղաչափը, որոն ընտրվում է անհատապես՝ յուրաքանչյուր հիվանդի համար։
Նեֆրոտիկ համախտանիշի ֆոնին առաջացած այտուցների բուժման ժամանակ օրական դեղաչափը մեծահասակների համար կազմում է 100–200 մգ։ Բացահայտված չէ սպիրոնոլակտոնի ազդեվությունը հիմնական ախտաբանական պրոցեսի վրա, այդ պատճառով տվյալ դեղամիջոցը խորհուրդ է տրվում կիրառել այն դեպքերում, երբ էֆեկտիվ չեն թերապիայի այլ տեսակներ։
Լյարդի ցիռոզի ֆոնին առաջացած այտուցների ժամանակ Վերոշպիրոնի օրական դեղաչափը մեծահասկաների համար կազմում է 100 մգ, եթե մեզի մեջ նատրիում և կալիում իոնների հարաբերակցությունը (Na+/K+) գերազանցում է 1.0։ Եթե 1.0–ից փոքր է, ապա ճրական դեղաչափը սովորաբար կազմում է  200–400 մգ։  Պահպանողական դեղաչափն ընտրվում է անհատապես։
Երեխաների մոտ այտուցների դեպքում սկզբնական դեղաչափը կազմում է 1-3.3 մգ/կգ մաչմնի քաշ կամ 30-90 մգ/մ²/օրв 1-4 ընդունմամբ։ 5 օր հետո անցկացնում են դեղաչափի շտկում և անհրաժեշտության դեպքում այն բարձրացնում են 3 անգամ՝ սկզբնականին համեմատ։
Կողմնակի ազդեցություն
Ստամոքս աղիքային ուղի․ սրտխառնող, փսխում, լուծ, ՍԱՈՒ արտահայտում և արյունահոսություն, գաստրիտ, որովայնաին ցավ, փորկապություն, լյարդի ֆունկցիայի խանգարում
Կենտրոնական և ծայրամասային նյարդային համակարգի կողմից․ ատաքսիա, արգելակված վիճակ, գլխապտույտ, գլխացավ, քնկոտություն, լեթարգիկ վիճակ, գիտակցության մթագնում, մկանային սպազմ, ձկնամկանների ցնցումներ
Արյունաստեղծ համակարգի կողմից․ ագրանուլոցիտոզ, թրոմբոցիտոպենիա, մեգալոբլաստոզ
Նյութափոխանակության կողմից․ հիպերուրիկեմիա, հւպերկրեատինինեմիա, միզանյութի կոնցենտրացիայի բարձրացում, հիպերկալեմիա, հիպոնատրեմիա, մետաբոլիկ հիպերքլորեմիկ ացիդոզ կամ ալկալոզ
Ներզատիչ համակարգի կողմից․ ձայնի խռպոտություն, տղամարդկանց մոտ՝ գինեկոմաստիա(կախված է դեղաչափից, բուժման տևողությունից և սովորաբար կրում է անցողիկ բնույթ), պոտենցիայի և լիբիդոյի իջեցում, կանանց մոտ՝ դաշտանային ցիկլի խանգարում, դիսմենոռեա, ամենոռեա, մետռոռագիա կլիմատերիկ շրջանում, հիրսուտիզմ, կաթնագեղձերի շրջանում ցավ, կաթնագեղձերի կարցինոմա (դեղամիջոցի հետ կապը հաստատված չէ)։
Ալերգիկ ռեակցիաներ․ եղնջացան, հազվադեպ՝ մակուլոպապուլյոզ և էրիթեմատոզ ցան, դեղորայքային տենդ և այլն։
Մաշկային ռեակցիաներ․ ալոպեցիա, հիպերտրիխոզ։
Միզարտազատական համակարգի կողմից․ սուր երիկամային անբավարարություն։
Հակացուցումներ
Դեամիջոցը պետք է զգուշորեն նշանակել հիպերկալցեմիայի, մետաբոլիկ ացիդոզի, AV պաշարման (հիպերկալեմիան նպաստում է նրա ուժեղացման), շաքարային դիաբետի(հաստատված կամ ենթադրյալ երիկամային անբավարարության ժամանակ), դիաբետիկ նեֆրոպաթիա, վիրահատական միջամտության, գինեկոմաստիա առաջացնող դեղամիջոցների ընդունման, տեղային կամ ընդհանուր անզգայացման, դաշտանային ցիկլի խանգարման, կաթնագեղձերի մեծացման, լյարդային անբավարարության, լյարդի ցիռոզի դեպքում, ինչպես տարես հասակի անձանց։
Հղիություն և կրծքով կերակրում
Հղիություն և կրծքով կերակրման շրջանում սպիրոնոլակտոնի ընդունումը հակացուցված է։
Հատուկ ցուցումներ
Սպիրոնոլակտոնի ընդունման ժամանակ հնարավոր է արյան շիճուկում միզանյութի, ազոտի անցողիկ բարձրացում, հատկապես երիկաների իջած ֆունկցիայի և հիպերկալեմիայի դեպքում։ Հնարավոր է նաև մետաբոլիկ հիպերքլորեմիկ ազիդոզի զարգացում։ Երիկմաների խանգարված ֆունկցիա ունեցող անձանց, տարեց հիվանդներին Վերոշպիրոնի նշանակման ժամանակ անհրաժեշտ է արյան շիճուկում էլեկտրոլիտների և երիկմաների ֆունկցիայի մշտական հսկողություն։Սպիրոնոլակտոնի ընդունումը դժվարեցնում է արյան մեջ դիգոքսինի, կորտիզոլի և ադրենալինի կոնցենտրացիայի որոշումը։
Չնայած ածխաջրային փոխանակության վրա անմիջական ազդեցության բացակայությանը, շաքարային դիաբետի առկայությունը, հատկապես դիաբետիկ նեֆրոպաթիան, պահանջում է սպիրոնոլակտոնի նշանակման հատուկ զգուշություն՝ կապված հիպերկալեմիայի զարգացման հետ։
Սպիրոնոլակտոնով բուժման ժամանակ ալկոհոլի ընդունումը հակացուցված է, հարկ է խուսափել կալիումով հարուստ սննդի ընդունումից։
Գերդոզավորում
Նշաններ․ սրտխառնոց, փսխում, գլխապտույտ, լուծ, մաշկային ցան, հիպերկալեմիա (պարէսթեզիա, մկանային թուլություն, առիթմիաներ), հիպոնատրեմիա (բերանում չորություն, ծարավ, քնկոտություն), հիպերկալցեմիա, ջրազրկում, միզանյութի կոնցենտրացիայի բարձրացում։
Բուժում․ ստամոքսի լվացում, ջրազրկամն և զարկերակային թերճնշման սիմպտոմատիկ բուժում։ Հիպերկալեմիայի դեպքումանհրաժեշտ է կարգավորել ջրաաղային փոխանակությունը կալիում դուրս բերող միզամուղների կիրառմամբ, դեքստրոզայի պարէնտերալ արագ ներմուծմամբ (5-20% լուծույթ) համատեղելով ինսուլինի 0.25-0.5 Մ– հետ՝ 1 գ դեքստրոզային համապատասխան։ Անհրաժեշտության դեպքում հնարավոր է դեքստրոզայի կրկնակի ներմուծում։ Ծանր դեպքերում անցկացվում է հեմոդիալիզ։
Դեղորայքային փոխազդեցություն
Սպիրոնոլակտոնը միաժամանակյա ընդունման դեպքում իջեցնում է հակամակարդիչների (հեպարին, կումարինի ածանցյալներ, ինդանդիոն) և միտոտանի ազդեցությունը, ուժեղացնում է միզամուղների և հակագերճնշումային դեղամիջոցների ազդեցությունը, ուժեղացնում է տրիպտորելինի, բուսերելինի, գոնադորելինի ազդեցությունը։
Սպիրոնոլակտոնի հետ միաժամանակ կալիումի դեղամիջոցների, կալիումային հավելումների, կալիում պահպանող միզամուղների, ԱՓՖ–ի ինհիբիտորների, անգիոտենզին II ընկալիչների պաշարիչների ընդունումը մեծացնում է հիպերկալեմիայի զարգացման ռիսկը։
Սպիրոնոլակտոնի ընդունման ֆոնին իջնում է սրտային գլիկոզիդների տոքսիկությունը (կալիումի մակարդակի շտկման հետ կապված)։
Սպիրոնոլակտոնն իջեցնում է նորէպինեֆրինի նկատմամբ անոթների զգայունությունը (անզգայացման ժամանակ պահանջվում է զգուշություն)։
Կանթային և թիազիդային միզամուղներն ուժեղացնում և արագացնում են սպիրոնոլակտոնի միզամուղ և նատրիումը դուրս բերող ազդեցությունը։
ԳԿ–ը նույնպես ուժեղացնում են սպիրոնոլակտոնի միզամուղ և նատրիումը դուրս բերող ազդեցությունը հիպոալբումինեմիայի և/կամ հիպոնատրիեմիայի դեպքում։
Սալիցիլատները, ինդոմետացինը իջեցնում են սպիրոնոլակտոնի միզամուղ ազդեցությունը։
Ամոնիումի քլորիդի, խոլեստիրամինի՝ սպիրոնոլակտոնի հետ միաժամանակյա ընդունումը նպաստում է հիպերկալեմիկ մետաբոլիկ ացիդոզի արգացման, իսկ ֆլուդրոկորտիզոնը հանգեցնում է կալիումի խողովակային արտազատման պարադոքսալ ուժեղացման։
Վերոշպիրոնի՝ ֆենազոնի (անտիպիրին) հետ միաժամանակյա ընդունումը ուժեղացնում է վերջինիս նյութափոխանակությունը, մեծացնում է դիգոքսինի կիսադուրսբերման ժամանակը (հնարավոր է դիգոքսինային ինտոքսիկացիայի զարգացում), արագացնում է կարբենոկսոլոնի նյութափոխանակությունը և դուրս բերումը։ Կարբենոկսոլոնը նպաստում է սպիրոնոլակտոնով նատրիումի պահմանը։
Դեղամիջոցի հավելյալ հետազոտություն
Հավելյալ հետազոտությունների արդյունքում, Յուտաի համալսարանի վիրուսաբանների կողմից անցկացված, հայտնաբերվել է դեղամիջոցի ակտիվություն բջիջների կուլտուրայում՝ ուղղված մարդու 4-րդ տեսակի հերպես վիրուսի դեմ ։
Ծանոթագրություններ
Կատեգորիա:Միզամուղ դեղամիջոցներ
Խուդոտինո
Խուդոտինո (Худотино), գյուղ Ռուսաստանի, Սմոլենսկի մարզի Յարցևսկի շրջանի կազմում։
Նովոմիխայլովկա (գյուղ, Մալովիսկայի շրջան)
Նովոմիխայլովկա (Новомихайлівка), գյուղ Ուկրաինայի Կիրովոգրադի մարզի Մալովիսկայի շրջանում։
Խուդոտինո
Բնակչությունը 2007 թվականին գրանցված տվյալներով կազմում էր 26 մարդ։
Նովոմիխայլովկա (գյուղ, Մալովիսկայի շրջան)
2001 թվականի տվյալներով Նովոմիխայլովկա գյուղում բնակվում էր 252 մարդ։
Խուդոտինո
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Յարցևսկի շրջանի բնակավայրեր
Նովոմիխայլովկա (գյուղ, Մալովիսկայի շրջան)
Արտաքին հղումներ
Կատեգորիա:Ուկրաինայի Կիրովոգրադի մարզի Մալովիսկայի շրջանի բնակավայրեր Կատեգորիա:Ուկրաինայի գյուղեր
Օրլովկա (այլ կիրառումներ)
Օրլովկա, կարող է վերաբերել՝
Սավանեթի
Սավանեթի (სავანეთი), գյուղ Վրաստանում։ Գտնվում է Քվեմո Քարթլիի մարզի Բոլնիսի շրջանում ։
Բնակչություն
Ըստ 2014 թվականի մարդահամարի տվյալների, գյուղի բնակչությունը կազմում է 1412 մարդ ։
Ծանոթագրություններ
Կատեգորիա:Վրաստանի գյուղեր Կատեգորիա:Բոլնիսի շրջան
Օրլովսկոե (այլ կիրառումներ)
Օրլովսկոե, կարող է վերաբերել՝
Ագուաս Ֆորմոզաս
Ագուաս Ֆորմոզաս (Águas Formosas), համայնք Բրազիլիայում՝Մինաս Ժերայս նահանգի կազմում։ Գտնվում է Մինաս Ժերայսնահանգի հարավարևմտյան մասում։ Բնակչությունը կազմում է 18 435 մարդ՝ 2006 թվականի տվյալներով։ Գրավում է 817,727 կմ2 տարածք։ Բնակչության խտությունը կազմում է՝ 22,5 մարդ/կմ2։
Պատմություն
Քաղաքը հիմնադրվել է 1938 թվականի դեկտեմբերի 17-ին ։
Ծանոթագրություններ
Կատեգորիա:Բրազիլիայի բնակավայրեր Կատեգորիա:Մինաս Ժերաիս նահանգի բնակավայրեր Կատեգորիա:1938 թվականին հիմնադրված բնակավայրեր
Հվարան
Խաղաղ ժամանակ նրանք սովորում էին կանոնիկ կոնֆուցիոսական և բուդդիստական տեքստեր,ճանապարհորդում էին լեռներուվ և դաշտերով, այցելում սրբավայրեր, աշխարհի ներդաշնակությունը ամրապնդող արարողություններ կատարում, սովորում էին երկիր կառավարել։ Պատերազմի ժամանակ նրանք կռվում էին առաջին շարքում և շատ լավ պատրաստված մարտական ջոկատներ էին, որոնց քաջագործությունների մասին շատ տեղեկություններ էին պահպանվել կորեական մատյաններում՝ ինչպիսիք էին Սամգուկ սագին և Սամգուկ յուսան են։
Հվարանների հոգեբանական պատրաստվածությունը հիմնված էր հինգ կանոնների վրա, որը ձևակերպվել էր հվարանների առաջին հոգևոր ուսուցչի կողմից՝ բուդդիստ վանական Վոնգվանի կողմից, ով ապրել է Չինփհյոն-վան արքայի ղեկավարման տարիներին (579-631)։
Հիերարխիա
Արտաքին հղումներ
Կատեգորիա:Կորեայի պատմություն
Ռիադ աս-Սոլհ
Ռիադ աս-Սոլհ (رياض الصلح, ), անկախություն ձեռք բերելուց հետո Լիբանանի առաջին վարչապետը ։
Կենսագրություն
Ռիադ աս-Սոլհը ծնվել է Սիդոնում 1894 թվականին ։ Նրա ընտանիքը պատկանել է սուննիական հայտնի հարավ-լիբանանյան հողատիրական տոհմին ։ Նրա հայրը Ռադա աս-Սոլհն էր՝ Նաբաթիայի փոխնահանգապետը և Սայդայի հայտնի արաբական ազգայնական առաջնորդը ։ Ռիադ աս-Սոլհը 1915 թվականին օսմանյան դատարանի կողմից դատապարտվել է և արտաքսվել Իզմիր՝ Օսմանյան կայսրություն ։ Այնուհետև նա Սալոնիկում ծառայել է որպես Օսմանյան կայսրության նահանգապետ։ Նա նաև Դամասկոսում՝ Ֆեյսալ I-ի կառավարությունում, զբաղեցրել է ներքին գործերի նախարարի պաշտոնը ։
Ռիադ աս-Սոլհը Լիբանանի վարչապետի պաշտոնը զբաղեցրել է երկու անգամ։ Նրա առաջին ժամկետը Լիբանանի անկախությունն ստանալուց անմիջապես հետո էր (1943-ի սեպտեմբերի 25-ից 1945-ի հունվարի 10-ը) ։ Ռիադ աս-Սոլխը նախագահ Բիշարա Ալ Հուրի կողմից ընտրվել է որպես նրա առաջին վարչապետ ։ Սոլհը և Խուրին 1943 թվականի նոյեմբերին կազմել և կյանքի են կոչել Ազգային պակտը, ինչը պաշտոնական շրջանակներ է ստեղծել Լիբանանում տարբեր դավանանքների կոոպերացիայի համար  ։ Ազգային պակտը չգրված ջենտլմենական համաձայնագիր էր ։ Պակտը հաստատել է, որ Լիբանանի նախագահը, վարչապետը և խորհրդարանի խոսնակը պետք է ներկայացնեն երեք հիմնական կրոնական խմբեր՝ 1932 թվականի մարդահամարի հիման վրա, հատկապես՝ քրիստիան մարոնիտներ, սուննի մահմեդականներ և շիա մահմեդականներ ։ Իր առաջին ժամկետում Սոլհը նաև ծառայել է որպես մատակարարման և պաշարների նախարար ՝ 1944 թվականի հուլիսի 3-ից մինչև 1945-ի հունվարի 9-ը ։
Սոլհը կրկին վարչապետ դարձավ 1946-ի դեկտեմբերի 14-ից մինչև 1951 թվականինի փետրվարի 14-ը, կրկին նախագահ Բիշար Ալ Խուրիի օրոք ։ Սոլհը քննադատել է թագավոր Աբդալլահին և զգալի դեր է խաղացել Արաբական պետությունների լիգայի քաղաքական կոմիտեի կողմից Պաղեստինի կառավարության ճանաչման գործում նրա երկրորդ ժամկետի ընթացքում ։
Մահափորձ
Սոլհը անվնաս է դուրս եկել 1950 թվականի մարտին իր դեմ կատարված մահափորձից ։ Դա կատարել է Սիրիայի սոցիալ-ազգայնական կուսակցության անդամը ։
Այնուամենայնիվ, վարչապետի պաշտոնը թողնելուց մի քանի ամիս անց նա գնդակահարվել է 1951 թվականի հուլիսի 17-ին Սիրիայի Սոցիալիստական ​​ազգայնական կուսակցության անդամների կողմից Ամմանի «Մարկա» օդանավակայանում ։ Հարձակումը իրականացրել են երեք զինված անձինք, որոնք սպանել են նախկին վարչապետին՝ ի պատասխան վրեժի՝ կուսակցության հիմնադիրներից և ղեկավարներից Անտուան Սաադայի մահապատժի համար   ։
Անձնական կյանք
Ռիադ աս-Սոլհը ամուսնացած է եղել Ֆայզե ալ Յաբիրիի հետ, ունեցել է հինգ դուստր և որդի՝ Ռեդուն, որը մահացել է մանուկ ժամանակ ։
Նրա ավագ դուստրը՝ Ալիյա աս-Սոլհը (1935-2007), իր հոր գործի շարունակողն էր ազատ և անվտանգ Լիբանանի համար պայքարում։ Ալիյան Լիբանանի հարուստ մշակութային ժառանգությունը տարածել է արտասահմանում՝ մինչև իր մահը Փարիզում։
Լալա Լամիա աս-Սոլհը (ծնված 1937 թվականին) ամուսնացել է Մարոկկոյի արքայազն Մուլայ Աբդալլուի՝ Մոհամմեդ VI թագավորի հորեղբոր հետ ։ Ունեցել է երկու որդի՝ Մուլայ Խիշամը և Մուլայ Իսմայիլը և դուստրը։
Նախկինում Մվանա ալ-Սոլհը ամուսնացած է եղել սաուդյան արքայազն Թալալ բեն Աբդուլազիզի հետ ։ Նա Վալիդ բին Թալալի, Խալիդ բին Թալալի և Ռեեմ բենտ Թալալի մայրն է ։
Բահյա Սոլհ ալ-Ասադն ամուսնացած է Սաիդ ալ-Ասադի՝ Շվեյցարիայում Լիբանանի նախկին դեսպանի և խորհրդարանի նախկին անդամի հետ։ Նրանք ունեցել են երկու որդի և երկու դուստր։
Նրա կրտսեր դուստրը՝ Լեյլա աս-Սոլհ Համադը, Օմար Քարամեի կառավարության առաջին երկու կին նախարարներից էր ։
Հիշողություն
Բրիտանացի լրագրող Պատրիկ Սիլը հրատարակել է «Պայքար արաբների անկախության համար» (2011) գիրքը, որը նվիրված է Օսմանյան կայսրության գոյության վերջին տարիներից մինչև 1950-ական թվականները Մերձավոր Արևելքի պատմությանը ու շեշտը դրել Լիբանանի անկախության ձեռքբերման վրա Սոլհի անձի ազդեցությանը ։
Բեյրութի կենտրոնում գտնվող հրապարակը անվանակոչվել է Ռիադ աս-Սոլհի պատվին ։
Ծանոթագրություններ
Կատեգորիա:Միություն և առաջադիմություն կուսակցության քաղաքական գործիչներ Կատեգորիա:Փարիզի համալսարանի շրջանավարտներ Կատեգորիա:Լիբանանի քաղաքական գործիչներ
Զամա
Զամա (zeamă), բառացի թարգմանմամբ ունի մի քանի իմաստ, որոնցից է արգանակը և ապուրը։ Մոլդովայում Զաման անվանում են ազգային տաք ապուր։ Դասական բաղադրության մեջ մտնում է տնական հավով պատրաստված և արմատներով (մաղադանոսի արմատներով, սոխով և գազարով) արգանակը, տնական ձվով արիշտան, հավի միսը։ Ավելացնում են նաև ուրց և լոլիկ։ Մատուցում են ապուրը տաք և հետը տալիս են թթվասեր և մանր կտրատած կանաչ մաղադանոս։ Նմանատիպ ապուր կարելի է համտեսել Մոլդովական ազգային ռեստորաններումˋ պատվիրելով Զամա։
Ինչպես ուրիշ ուտեստներ Զաման պատրաստում են տարբեր ձևերով, հաճախ ալվելացնում են ուրիշ բաղադրամասեր որոնք ընդահանրապես կապված չեն Զամայի հետ։ Սկզբնական շրջանում Զաման պատրաստվել է հավի մսից երբեմն հանդիպում են բաղադրատոմսեր որոնց մեջ հավի մսի փոխարեն օգտագործվում է ձկան միս, նապաստակի միս։
Արտաքին հղում
Կատեգորիա:Մոլդովկան խոհանոց Կատեգորիա:Ապուրներ
Վանեսա Մեյ
Վանեսա Մեյ Վանակորն Նիկոլսոն (Vanessa-Mae Vanakorn Nicholson; 陳美, Chén Měi, ), բրիտանացի ջութակահարուհի, կոմպոզիտոր, լեռնադահուկորդ, երգչուհի։ Հիմնականում հայտնի է դասական երաժշտության տեխնո-գործիքավորմամբ։ Կատարման ոճը՝ «ջութակի տեխնոակուստիկ ֆյուժն» (violin techno-acoustic fusion), կամ «էստրադային ջութակ»։
Կենսագրություն
Վանեսա Մեյի մայրը չինուհի է, հայրը՝ թայվանցի։ Երբ Վանեսան 4 տարեկան էր, նրա ծնողները բաժանվել են, և մայրը տարել է նրան Մեծ Բրիտանիա։ Տեղափոխվելուց հետո նրա մայրն ամուսնացել է անգլիացի փաստաբան Գրեմ Նիկոլսոնի (Graham Nicholson) հետ։
Երաժշտությամբ զբաղվել նա սկսել է 3 տարեկանից, բայց այդ ժամանակ նրա գլխավոր երաժշտական գործիքը եղել է դաշնամուրը։ Հետո նա սկսել է նվագել ջութակ, որովհետև խորթ հայրը խնդրել էր ջութակով նվագակցել իրեն։
Վանեսայի առաջին ելույթը եղել է 9 տարեկան հասակում։ 10 տարեկան հասակում նվագել է ֆիլարմոնիկ նվագախմբի հետ։ Վանեսան եղել է ամենաերիտասարդ աշակերտը Արքայական երաժշտական քոլեջում։ 1990 թվականին Վանեսա Մեյը ձայնագրել է իր առաջին ձայնասկավառակը՝ Violin, որը թողարկվել է 1991 թվականի մայիսին։
1992 թվականին նա առաջին անգամ ձեռքն է վերցրել իր Zeta էլեկտրաջութակը։ 1994 թվականին նա ձայնագրեց իր առաջին փոփ ալբոմը՝ The Violin Player, որը թողարկումից անմիջապես հետո գրավեց բարձր հորիզոնականներ աշխարհի ավելի քան 20 երկրների հիթ-շքերթներում։
1996 թվականին այն ներկայացվել է «BRIT Awards» մրցանակաբաշխության լավագույն բրիտանացի կատարող («Best British Female») անվանակարգում, սակայն մրցանակ չի ստացել ։
1997 թվականին Վանեսան հրավիրվել է մասնակցելու Չինաստանի վերամիավորման նվիրված տոնակատարությանը Հոնգկոնգում, որտեղ նա ելույթ է ունեցել Յո-Յո Մայի և Տան Դունի հետ։ Որպես այդ ելույթի վերջնական ակորդ նա թողարկում է China Girl ալբոմը իր չինական արմատների պատվին։
Մորդվինովի դաստակերտ
Մորդվինովի դաստակերտ («Լավ պարապուտ», Усадьба Мордвинова, «Хорошая пустошь»), դաստակերտ Ղրիմի Յալթա քաղաքի Սվերդլովի փողոց, 32 հասցեով։ Հիմնադրվել է 18-րդ դարի վերջին ։
Պատմություն
Ռուսաստանի առաջին ծովային նախարար, փոխծովակալ կոմս Նիկոլայ Սեմյոնովիչ Մորդվինովը 1794 թվականին «Հայրենիքին եռանդուն ծառայելու համար» կայսրուհի Եկատերինա II-ից ստացել է հողատարածք Ղրիմում, Յալթայի հովտում։ Նա իր կալվածքն անվանել է «Լավ պարապուտ» և հիմնադրել այգի, որը 1870 թվականին դարձել է հանրային ։
Վանեսա Մեյ
Սպորտ
2014 թվականի հունվարին Վանեսան որակավորվեց Սոչիի 2014 թվականի Օլիմպիական խաղերին մասնակցության համար և ներկայացրեց Թաիլանդը հսկա սլալոմ մարզաձևում․ այդ խաղերում նա հանդես եկավ հոր ազգանունով՝ Վանակորն ։ հայտավորված մարզիկների շարքում նա զբաղեցրել է 67-րդ տեղը՝ պարտվելով հաղթողին 50,10 վայրկյանով ։
Մորդվինովի դաստակերտ
Պատմություն
Նիկոլայ Մորդվինովի անձնական հսկողության ներքո 18-րդ դարի վերջում հիմնադրվել են «Լավ պարապուտի» հետագայում հռչակավոր դարձած այգիները, ընկուզենու տնկադաշտերը և բանջարանոցները, որոնք Յալթայի և հարակից գյուղերի շուկաներին մատակարարում էին բարձրորակ և էժան բանջարեղեն ու միրգ ։
«Լավ պարապուտի» պալատը հայտնվել է 1901-1903 թվականներին՝ արդեն Նիկոլայ Մորդվինովի ծոռան՝ Ալեքսանդր Ալեքսանդրովիչ-երկրորդի օրոք։ Կոմսի ժառանգը շենքի նախագծումը պատվիրել է պետերբուրգցի քաղաքացիական ճարտարագետ Ֆ. Բ. Նագելին, իսկ կառուցումը վստահել է ճարտարապետ Օսկար Վեգեներին։ Մորդվինովների պալատը կառուցվել է Վերածննդի ճարտարապետության ոգով և հիշեցնում է իտալական ազնվականների միջերկրածովյան վիլլաները։ Որպես շինանյութ են ծառայել մոխրագույն կրաքարը և Գուրզուֆի կանաչ ավազաքարը ։
1905-1906 թվականների անկարգությունների ժամանակ հրդեհը ոչնչացրել է Մորդվիլնովների եկամտաբեր տունը, ամենահինը Յալթայում, որը կառուցվել էր դեռևս 9-րդ դարի սկզբին։ Դա ճարտարապետական ​​լուծմամբ պարզ, բայց շատ մեծ երկհարկանի շենք էր, որը ձգվում էր Պրորեզնայա (այժմ՝ Կ. Մարքսի) փողոցից դեպի Բուլվարնայա փողոց ։ Ճարտարապետ Նիկոլայ Կրասնովը, որին Մորդվինովը այրված շենքի փոխարեն հանձնարարել էր նոր եկամտաբեր տների կառուցումը, առաջարկել էր կառուցել երկու չորսհարկանի շենք. մեկը՝ Դերեկոյկա գետի երկայնքով (այժմ դա «Ղրիմ» հյուրանոցն է), մյուսը՝ Բուլվարնայա և Ելիզավետայի փողոցների անկյունում։ Երկու եկամտաբեր տներն էլ մոնումենտալ քաղաքային շինություններ են, որոնք ձևավորված են նեոռենեսանսի ոճով ։
1927 թվականին Մորդվինովի տունը վերածվեց Ռազմածովային գործերի ժողովրդական կոմիսարիատի հանգստյան տան, հինգ տարի անց այն վերակազմավորվեց Գուրզուֆի ռազմական առողջարանի, իսկ ևս երկու տարի անց՝ Բանվորագյուղացիական կարմիր բանակի Յալթայի թիվ 1 ռազմական առողջարանի, որը հետագայում կոչվեց ԽՍՀՄ Պաշտպանության նախարարության կենտրոնական ռազմական առողջարան։ 2000 թվականից «Լավ պարապուտ» կալվածքը և Մորդվինովների լավ պահպանված պալատը դարձել են ««Յալթինսկի» կենտրոնական զինվորական առողջարան», որը ենթարկվել է Ուկրաինայի պաշտպանության նախարարությանը ։
Ծանոթագրություններ
Կատեգորիա:Յալթայի շենքեր և կառույցներ Կատեգորիա:18-րդ դարի հիմնադրումներ Ռուսաստանում
Վանեսա Մեյ
Սպորտ
CAS եկել է այն եզրահանգման, որ FIS-ը չի ունեցել անհրաժեշտ քանակությամբ ապացույցներ Մեյի ցուցաբերած արդյունքնրը կեղծված լինելն ապացուցելու համար, և չեղյալ է համարել որակազրկումը։ Դատարանը մերժել է նաև 36-ամյա մարզուհու երկրորդ հայտը (որակավորման մրցություններում նրա վաստակած միավորների չեղյալ համարման մասին), ինչի պատճառով էլ նա հնարավորություն չի ունեցել մասնակցելու Սոչիում կայանալիք օլիմպիադային ։
Ջութակներ
Իր բոլոր ելույթների ժամանակ Վանեսա Մեյն օգտագործում է իր «Gizmo» ջութակը, որը պատրաստել է Գվադանինին 1761 թվականին։ Մեյի ծնողներն այն գնել են տոնավաճատում 250 000 ֆունտ ստեռլինգով։ 1995 թվականի հունվարին ջութակը գողացվել է, բայց հենց նույն թվականի մարտին ոստիկանությունը վերադարձրել է այն տիրոջը։ Մի անգամ ջութակի ձեռքին ընկել է երաժիշտը իր ելույթներից մեկի ժամանակ և կոտրել է այն։ Շաբաթներ տևած քրտնաջան աշխատանքի շնորհիվ ջութակը վերականգնվել է։
Վանեսա Մեյը պարբերաբար գնում է այլ ջութակներ և հետո դրանք վաճառում է բարեգործական տոնավաճառներում։
Արտաքին հղումներ
Կատեգորիա:Բրիտանացի ջութակահարներ Կատեգորիա:Բրիտանացի երաժիշտներ Կատեգորիա:Բրիտանացի երգչուհիներ Կատեգորիա:Գինեսի գրքի ռեկորդակիրներ
Կրիստիան Մարեն
Կրիստիան Մարեն (Christian Marin,  ), ֆրանսիացի դերասան և կատակերգու ։
Կենսագրություն
Կրիստիան Մարենը ծնվել է 1929 թվականի փետրվարի 8-ին, Ֆրանսիայի Լիոն քաղաքում։ Առավել հայտնի է 1960-ականներին Լուի դը Ֆյունեսի մարմնավորած սերժանտ Լյուդովիկ Կրյուշոյի ֆիլմերի շարքից՝ ժանդարմ Ալբեր Մերլոյի դերով։
Մարենը մահացել է 2012 թվականի սեպտեմբերի 5-ին, Փարիզի հիվանդանոցներից մեկում ։
Արտաքին հղումներ
Կատեգորիա:Ֆրանսիացի դերասաններ Կատեգորիա:Կատակերգուներ
Կիռիկուկյուլա (գյուղ, Կաառմա շրջան)
Կիռիկուկյուլա (Kirikuküla), գյուղ Էստոնիայի Սաարեմաա նահանգի Կաառմա շրջանում։
2011 թվականի տվյալներով գյուղում բնակվում էր 18 մարդ։
Արտաքին հղումներ
Կատեգորիա:Էստոնիայի Սաարեմաա նահանգի Կաառմա շրջանի բնակավայրեր Կատեգորիա:Էստոնիայի գյուղեր
Բարի (անձնանուն)
Բարի, հայկական իգական անուն։ Առաջացել է հայերեն բարի բառից։ Համապատասխանում են հունարեն Αγασή, պարսկերեն Nīk, Nīkbaxt, Nīkduxt և թուրքերեն Yaxši անունները, որոնք ևս նշանակում են բարի ։
Ծանոթագրություններ
Կատեգորիա:Հայկական իգական անձնանուններ
Կամպտոզավր
Կամպտոզավր, խոտակեր դինոզավրերի ցեղից, ով ապրել է վերջին Յուրային ժամանակաշրջանում այսօրվա հյուսիսային Ամերիկայում։ Մարմնի երկարությունը հասնում է մինչև 8 մետրի, բարձրությունը՝ մոտ 2 մետր, քաշը՝ 700-800 կիլոգրամ։ Տեղեկությունները հասել են 1879 թվականից ։ Եվ այն, որ կարողանում է իր մարմնի հավասարակշռությունը պահպանել պայմանավորված է նրա ծանր պոչի հետ։
Ծանոթագրություններ
Կատեգորիա:Դինոզավրեր Կատեգորիա:Կենդանիներ այբբենական կարգով
Սալիմ
Սալիմ (Салым), գյուղ Ռուսաստանի Խանտի-Մանսիական ինքնավար օկրուգի Նեֆտեյուգանսկի շրջանի կազմում։
Բնակչությունը 2008 թվականին գրանցված տվյալներով կազմում էր 5218 մարդ։
Խուդուց
Խուդուց (Худуц), գյուղ Ռուսաստանի, Դաղստան հանրապետության Դախադաևսկի շրջանի կազմում։
Բնակչությունը 2009 թվականին գրանցված տվյալներով կազմում էր 517 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:1227 թվականին հիմնադրված բնակավայրեր Կատեգորիա:Ռուսաստանի Դաղստան հանրապետության Դախադաևսկի շրջանի բնակավայրեր
Բելգիական խոհանոց
Բելգիացիներն իրենց նախընտրությունն են տալիս սեզոնային և տեղական մթերքին, որի պատճառով այսպիսի ոչ մեծ թագավորության տեղական խոհանոցներում նկատվում են որոշ տարբերություններ։ Մերձափնյա շրջաններում գերիշխում են ձկով և այլ ծովամթերքով ուտեստները, իսկ Արդեններում ավելի հաճախ օգտագործվում է որսամիս։ Իրար մեջ հակամարտող Ֆլանդրիայի և Վալոնիայի տեղական խոհանոցներն ունեն իրենց առանձնահատկություններն ու տարբերությունները։
Բելգիական խոհանոցը հայտնի է առաջին հերթին շոկոլադով, վաֆլիով, ֆրիով և գարեջրով։
Նախապատմական ժամանակաշրջան
Ժամանակակից մարդը բնակություն է հաստատել արդիական Բելգիայի տարածքում շուրջ 20 000 տարի առաջ ։ Կերակրվելու ամենակարևոր աղբյուրը եղել է որսը և հավաքչությունը։ Մեր թվարկությունից 4000 տարի առաջ անտառները խիտ էին, որը խնդիր էր որսորդության համար։ Այդ ժամանակ զարգացած էր ձկնորսությունը, և հենց այդ ժամանակ մարդը սովորեց պատրաստել ձկնորսության և որսի համար զենքեր։
Ենթադրվում է, որ դեպի գյուղատտնտեսություն անցումը տեղի է ունեցել մեր թվարկությունից մոտ 2000 տարի առաջ՝ շնորհիվ այն գաղթականների, որ ճանապարհորդում էին Դունայ և Ռեյն գետերով։ Ոչ լավ մշակված հողի վրա աճեցվում էին հասկի պարզագույն տեսակներ (հաճար և Այնկորն), գարի, լոբի (ոսպ և ոլոռ)։ Կաթնամթերքը ստացվում էր այծերից, մորթի տալիս էին ոչխարները, իսկ մսամթերքը ստացվում էր խոզերից։ Հարուստ ընտանիքները իրենց սննդակարգում ներառում էին միս, իսկ փոքր-ինչ աղքատ ընտանիքները սնվում էին լոբիով, կաթով և հացազգիներով, որոնք ունեին շիլայի կամ հացի տեսք։
Գալլա-հռոմեական շրջան
Մ.թ.ա. 54 թվականին Գալլիայի հյուսիսային տարածքը գրավվեց Ցեզարի զորքերի կողմից և հռոմեացիների տիրապետության տակ էր շուրջ 4 դար։ Հռոմեական կայսրությունը ուներ ճանապարհների լայն ցանց, որը կարևոր դեր էր խաղում կայսրության տնտեսական զարգացման հարցում և, մասամբ, անկախ քաղաքների զարգացման հարցում։ Ակտիվ առևտուրը նպաստեց կայսրության այլ շրջաններից դեպի Բելգիկայի տարածք մթերքի տարածմանը (օրինակ՝ կարագը և գինին Միջերկրական ծովից)։
Հռոմեական բանակի՝ անընդհատ աճող պահանջմունքների բավարարման համար պետք էր գալիս ուտելիքի ավելի շատ քանակություն։ Այսպես մոտ 100 տարի Բելգիկայում կտրվեցին ծառեր՝ գյուղատնտեսություն ծավալելու համար։ Բերրի հողերում ցանվեցին հացահատիկ, գարի և հաճար, իսկ ոչ այնքան բերրի հողերում՝ լոբի և աշորա։ Մշակվեցին բանջարեղենի, մրգի նոր տեսակներ (կաղամբ, գազար, սոխ, բողկ, ծիրան, սալոր, սամիթ, գինձ, ծոթոր), սակայն դրանք լայն տարածում գտան միայն 2-րդ դարում ։ Ավելացավ նաև անասունների գլխաքանակը։ Բելգիկայի որոշ շրջաններ մասնագիտացան աղի խոզապուխտի արտադրության մեջ, որը ավելի ուշ ներմուծեցին նաև Հռոմ ։
Միջնադար և նոր ժամանակաշրջան
Արևմտյան Հռոմեական կայսրության անկումից հետո նախկին Բելգիկայի տարածքում բնակություն հաստատեցին ֆրանկներն ու գերմանացիները։ Նրանք միավորեցին գյուղատնտեսությունը և անասնապահությունը որսի և հավաքչության հետ, բայց մերժեցին Բելգիկայի որոշ սննդային ավանդույթներ, ինչպիսին էր ձկան սոուսը։ Նրանք իրենց հավանությունը տվեցին նաև սերուցքային կարագին և Էլ գինուն։
Շուրջ 800 տարի Ֆրանկական թագավորությունը բաժանված է եղել Կառլ Մեծի որդիների միջև, որի արդյունքում այսօրվա Բելգիայի տարածքի մի մասը դարձել է Ֆրանսիայի վասսալ։ Բելգիայի տարածքում եղել են մի քանի պետական կազմավորում, որոնցից կարևորներն էին՝ Ֆլանդրիայի կոմսությունը, Բրաբանտ իշխանությունը, Լիեժական եպիսկոպոսությունը։
Ժամանակի ընթացքում Ֆլանդրիան և Բրաբանտը դարձան Եվրոպայի տնտեսապես ամենազարգացած շրջաններից։ Եռադաշտության փոխարեն ֆլանդրիացիները սկսեցին մշակել հողը, որի շնորհիվ կարելի էր հավաքել բերք տարին երկու անգամ և ավելի շատ անասուններ պահել։
Ֆլամանդական և բրաբանտական քաղաքներ Բրյուգեն, Անտվերպենը և Գենտը դարձան Եվրոպայի ամենամեծ առևտրային քաղաքներից, որտեղ բնակվում էին ամենահարուստ մարդիկ, և որտեղ բերվում էին ապրանքներ աշխարհի բոլոր շրջաններից, այդ թվում համեմունքներ Հնդկաստանից և էկզոտիկ մրգեր տաք երկրներից։ 13-15-րդ դարերում սկսվեց շատ մեծ նշանակություն տրվել ուտեստների մատուցմանը և սեղանի զարդարմանը ։ Ուտելիքը ոչ միայն պետք է համեղ լիներ, այլ նաև աչքին դուրեկան։ Դրա համար մինչ մատուցելը՝ ուտեստը զարդարում էին կանաչիով, ձվով, հատուկ ներկանյութերով և վրան լցնում էին սոուս։ Սովորական մարդկանց կերակուրը ներառում էր հաց (հացի ցածր գնի պատճառով՝ այն շատ էր օգտագործվում սննդակարգում), գարեջուր, բանջարեղեն, միս, ինչպես նաև մրգային թխվածքներ, բլիթներ, վաֆլի։
15-րդ դարում Եվրոպայի ամենանշանավոր տնտեսական կենտրոններից դարձավ քաղաք Անտվերպենը։ Ամերիկայի հայտնագործմանը զուգընթաց հասանելի դարձան այնպիսի մթերքներ, ինչպիսիք են կարտոֆիլը, տոմատը, հնդկահավը, կակաոն։ Անտվերպենում նաև տարածված էր գարեջրագործությունը ։ 15-16-րդ դարերում Բելգիայում ի հայտ եկան բաղադրատոմսերով լի առաջին գրքերը։ Այդ ժամանակ ունևորների կերակրացանկը ներառում էր տարատեսակ ուտեստներ և աղանդեր, իսկ խեղճերը շարունակում էին սնվել հացով, գարեջրով և բանջարեղենային ճաշով։ Կարտոֆիլը առաջնային համարվում էր խոզերի կերը, սակայն 1830 թվականին դա նաև սկսեց ներառվել խեղճերի ուտեստներում ։
Արդյունաբերական հեղափոխություն
18-19-րդ դարերում ֆլամանդական քաղաքները կորցրեցին իրենց նշանակությունը, և առաջադեմ հորիզոնականները գրավեցին Բելգիայի ֆրանսալեզու շրջանները, ամենաառաջինը՝ Լիեժը և Մոնսը։ Բազմաթիվ հրուշակային ավանդույթներ Վալոնիա եկան Ֆրանսիայից։ Ամենից առաջ, այդ ժամանակ հայտնի ճաշատեսակներ դարձան մսային և ձկնային ուտեստները, թանկարժեք ծովամթերքները (օմար, ոստրե), էկզոտիկ մրգերը (անանաս, սեխ) և սեզոնային բանջարեղենը դուրս եկան նորաձևությունից։ Լայն օգտագործում ստացան սոուսները, կարտոֆիլը, մորթված անասունի ենթամթերքները։ 19-րդ դարում հայտնվեցին ռեստորանները, բաղադրատոմսերի գրքերը սկսեցին թողարկվել նաև միջին խավի համար ։
Բելգիական հեղափոխությունից հետո
1830 թվականին տեղի ունեցած բելգիական հեղափոխության հետևանքով Բելգիան անկախացավ։ Բելգիական նոր թագավորության մայրաքաղաքը դարձավ Բրյուսելը, որում բնակություն հաստատեցին երիտասարդ գործարարներ, դիվանագետներ, քաղաքական գործիչներ։ Մայրաքաղաքում հայտնվեցին մեծ թվով ռեստորաններ, սրճարաններ և բարեր, որոնցից շատերը համարվեցին Եվրոպայի լավագույնները։ Բրյուսելյան շեֆ-խոհարարները միավորեցին ֆրանսիական խոհանոցըֆլամանդական և վալոնական տարրերի հետ ։
20-րդ դարում հայտնվեցին նոր մթերքներ (քաղցր պղպեղ, սմբուկ), որոնք բելգիացիների առօրյա ներթափանցեցին սուպերմարկետների զարգացմանը զուգընթաց։ Շատ մթերքներ հասանելի դարձան նաև աշխատավոր խավի համար։ Որոշ խոհարարական ավանդույթներ դուրս մղվեցին, քանի որ աշխատավոր խավի կանայք ժամանակի խնայողության նպատակով սկսեցին պատրաստել միայն պարզ և հագեցնող ուտեստներ ։ Այդ ժամանակ հայտնի դարձան նաև կիսաֆաբրիկատներն ու ֆասթֆուդը, որոնք վնասակար ազդեցություն ունեցան ազգաբնակչության առողջության վրա։ Վերջին տարիներին բելգիացիները սկսել են ավելի հաճախ հետևել առողջությանը, որի հետևանքով շատ ընտանիքներում սկսվել է մեծ քանակությամբ բանջարեղեն պարունակող ուտեստների օգտագործումը ։ Բելգիացիներն իրենց հավանությունն են տալիս առանց քիմիական ավելացումների բնական մթերքին ։
Ակնարկ
Տիպիկ բելգիական ընտանիքը սնվում է օրը երեք անգամ. նախաճաշը՝ ժամը 06:30 և 09:00 սահմաններում, ճաշը՝ 12:00-12:30 և ընթրիքը՝ 18:00-20:00: Նախաճաշին և ընթրիքին ընտանիքը միասին է, իսկ ճաշը ուտում են դպրոցում կամ աշխատանքի վայրում։ Ինչպես այլ եվրոպական երկրներում՝ Բելգիայում նույնպես ընդունված է օգտագործել եվրոպական սեղանի պարագաներ։
Նախաճաշը իրենից ներկայացնում է սովորական մայրցամաքային նախաճաշ՝ ներառելով պանրով և երշիկով կամ ջեմով և մեղրով բուտերբրոդներ, ձվածեղ կամ եփած ձու և մեկ բաժակ սուրճ կամ թեյ ։
Բելգիայում չկա հստակ տարբերություն ճաշի և ընթրիքի միջև, չնայած՝ ընթրիքը ավելի կշտացնող է լինում հաճախ։ Կերակրվելու այս ձևերը շատ հաճախ ուղեկցվում են մի բաժակ գարեջրով կամ գինիով և հացով։ Գլխավոր ուտեստը հաճախ ներառում է միս, ձուկ կամ ծովամթերք, կարտոֆիլ կամ բանջարեղեն (նախասիրությունը տրվում է սեզոնային բանջարեղենին, որ աճեցվել է Բելգիայում)։ Որպես աղանդեր՝ մատուցվում են քաղցր ուտեստներ կամ պանիր։ Տիպիկ ֆասթֆուդ է համարվում ֆրին, որը բելգիացիներն հաճախ ուտում են մայոնեզով։ Կրպակներում նաև վաճառվում է Բելգիական վաֆլի, ծովամթերք և պատրաստի խխունջներ։
Տեղական տարբերություն
Ի տարբերություն վալոնդական խոհանոցի՝ Ֆլանդրիայի խոհանոցը համարվում է ավելի պարզ, գյուղական։ Ուտեստները պատրաստվում են թարմ մթերքներից, որը նաև ազդում է գնի վրա։ Բանջարեղենը աճեցվում է շրջաններում, համարյա ամենուրեք կան եղերդի և հազարի պլանտացիաներ։ Անտվերպենում՝ ոչ մեծ ֆերմերական տեղամասերում, աճեցվում են բանջարեղենի ամառային տեսակներ։ Մեխելենի շրջակայքից բերվում է ամենալավ ծնեբեկը։ Շնորհիվ ծովի՝ որ գտնվում է մոտակայքում, Ֆլանդրիայում հայտնի են ձկով և ծովամթերքով պատրաստված ուտեստները։ Փողոցային կրպակներում կարելի է հանդիպել ոստրե և այլ ծովամթերք։ Սոուսները պատրաստվում են կաթի սերուցքից, կարագից և ձվի դեղնուցից։ Ֆլանդրիայում ավելի շատ են ուտում հաց քան Վալոնիայում և Բրյուսելում։ Վալոնիացիներն ուտում են 20 % քիչ ծովամթերք և 15 % քիչ բանջարեղեն քան ֆլամանդիացիները։ Լիմբուրգում շատ ուտեստները պատրաստվում են կարմիր գինով։
Ֆրի
Բելգիան համարվում է կարտոֆիլի ֆրիի հայրենիքը։ Լեգենդի համաձայն՝ Լիեժ շրջանում բնակչության խեղճ խավը ուտում էր ձուկ, որ հանվում էր վալոնիական գետերից և լճերից։ 17-րդ դարի վերջին շատ սառը ձմեռվա պատճառով՝ ջրամբարներն սառեցին։ Այդ ժամանակ ղեկավարը մտածեց ձկան տեղը տապակել կարտոֆիլ՝ կտրված նույնատիպ կտորներով ։ Մյուս բելգիացիներին ուտեստը նույնպես դուր եկավ։
Գոյություն ունի ֆրիի պատրաստման ավանդական բելգիական տարբերակ. թարմ կարտոֆիլը կտրատվում է բավականին հաստ շերտերով և կրկնակի եփվում է։ Սկզբում այն եփվում է ցածր ջերմաստիճանի տակ և երկու ժամ հանգստանում, իսկ հետո վերջնականապես եփվում է բարձր ջերմաստիճանի տակ ։
Կարտոֆիլը մատուցվում է որպես առանձին ուտեստ, մսի և ձկան հետ միասին։ Նրան կարող ենք նաև անվանել տիպիկ բելգիական ֆասթֆուդ։ Այն ոչ միայն մատուցվում է տարբեր սոուսներով, այլ օգտագործվում է նաև միտրայետի օշարակի համար։ Միտրայետը իրենից ներկայացնում է բագետ՝ տապակած մսով, ֆրիով և սոուսով։ Բելգիայում գոյություն ունի կրպակ Friture (հոլանդերեն.՝ Frituur, Fritkot՝ բրյուսելյան բարբառով), որ մասնագիտացած է ֆրիի և այլ տապակած ուտեստների վաճառքում ։
Շոկոլադ
1857 թվականին Ժան Նոյհաուսը իր արյունակցի հետ միասին Բրյուսելի Թագավորական պատկերասրահում բացեց «դեղագործական հրուշակեղենի խանութը» ։ Այդ ժամանակ շոկոլադը վաճառվում էր հիմնականում դեղատներում՝ որպես որոշակի հիվանդությունների դեմ օգտագործվող դեղամիջոց։ Նրա որդի Ֆրեդերիկը սովորել էր Բրյուսելում հրուշակային գործ։ Հորեղբոր մահից հետո՝ նա նրա տեղը զբաղեցրեց հրուշակային արտադրությունում, և այդ ժամանակից ի վեր արտադրությունը կենտրոնացավ ավելի շատ քաղցրավենիքի քան «դեղամիջոց» շոկոլադի վրա։ 1895 թվականին արտադրությունը անվանափոխվեց և դարձավ «Հրուշակային և շոկոլադային Neuhaus-Perrin» ֆաբրիկա։ Ֆրեդերիկի մահից հետո՝ 1912 թվականին, այդ գործը շարունակեց իր որդի Ժան Նոյհաուս կրտսերը ։
Նոր ղեկավարը սիրում էր նորարություններ։ 1912 թվականին, իր իսկ կողմից ստեղծված տեխնիկայի շնորհիվ, նրան հաջողվեց շոկոլադե կոնֆետը լցոնել օշարակով, և այսպես ստեղծվեցին շոկոլադե պրալինե կոնֆետները ։ Ավելի ուշ իր կինը ստեղծեց հատուկ փաթեթավորում այս կոնֆետների համար՝ ballotin-ը ։
Մեր ժամանակներում տարբերվում է պրալինեի շատ տեսակներ՝ լիկյորով, կրոկանտով, մարցիպանով, տրյուֆելով։ Neuhaus ֆիրման ծաղկում է, և հիմա իր արտադրանքը նաև ներկայացնում է Բելգիայի սահմաններից դուրս։ Բելգիայում հայտնի են նաև Leonidas, Godiva, Galler, Wittamer, Mary, Corne, Marcolini ֆաբրիկաները։
Բելգիական վաֆլի
Բելգիական վաֆլին տարածվեց ամբողջ աշխարհով մեկ Expo 1958-ից հետո ։ Գոյություն ունի այս վաֆլիի երկու հայտնի տեսակ՝ բրյուսելական և լիեժական։ Լիեժականները պինդ են, օվալային կամ կլոր, լավ կշտացնող, կարամելային շաքարով ներսում («շաքարե մարգարիտ»)։ Բրյուսելականներն ավելի փափուկ են և օդային, ուղղանկյան ձևով, մատուցվում են տաք վիճակում։ Սրանք մատուցվում են շաքարի փոշով, կաթի սերուցքով, պաղպաղակի գնդիկով, շոկոլադով կամ մրգով, առաջին հերթին՝ ազնվամորով կամ բանանով ։
Գարեջուր
Բելգիացիների ազգային խմիչքն է գարեջուրը, որը համարվում է աշխարհում լավագույններից մեկը ։ Երկրում ստացվում է գարեջրի ոչ քիչ քան 400 տեսակ, որոնցից որոշները ունեն հին պատմություն։ Ազգային Բելգիական գարեջուրը խիտ է։ Բացի բնորոշ բաղադրիչներից՝ բելգիական գարեջրում ավելացնում են նաև բրինձ, շաքար, մեղր, միրգ։ Բացի դրանից՝ յուրաքանչյուր գարեջրագործ գարեջուրը լցնում է իր սեփական շշերում։ Ինչպես նաև յուրաքանչյուր տեսակ ունի իր հատուկ բաժակը ։
Գարեջրի որոշ հայտնի տեսակներ.
Պանիր
Միջնադարում բելգիացի վանականները զբաղվում էին ոչ միայն գարեջրագործությամբ, այլ նաև պանիրների արտադրությամբ։ Հենց այս երկու ապրանքներն էին նրանց ապահովում գումարով։ Ամեն շրջանում արտադրվում էր ոչ քիչ քան պանրի երեք տեսակ։ Բելգիական պանիրները փափուկ են։ Ամենահայտնի տեսակներն են լիմբուրգերը, րեմուդուն, էրվը, ֆլորեֆը, մերեդսուն, օրվալը ։ Պանիրը հաճախ օգտագործվում է որպես աղանդեր։
Միս և թռչուն
Միսը Բելգիայում համարվում է ամենակարևոր ուտեստներց, որը լրացվում է կարտոֆիլի կամ բանջարեղենի խավարտով։ Ամեն բելգիացի իր օրակարգում ներառում է միջինում 100 կգ միս, որի կեսը կազմում է խոզը, հաջորդում է տավարի միսը և տնային թռչնամիսը (20 %) ։ Բելգիական խոհանոցում կա որսամսով և թռչնամսով ուտեստների մեծ քանակություն։ Մսային ուտեստներում ակտիվորեն օգտագործվում է հիմնական համի նախընտրությունը (քաղցր և թթու, քացր և կծու), որի պատճառով մսի պատրաստման համար հաճախ օգտագործվում են քաղցր մթերքներ՝ միրգ, հատապտուղներ, մեղր։ Հաճախ նաև օգտագործվում է տեղական գարեջուր՝ որպես թթվաջուր կամ տապակման միջոց։ Որպես օրենք՝ պատրաստված ուտեստը մատուցվում է այն գարեջրով, որը ներառվել է դրա պատրաստման մեջ։ Որպես խավարտ՝ առավել հաճախ օգտագործվում է կարտոֆիլի ֆրի կամ կարտոֆիլի կրոկետներ։
Ձուկ և ծովամթերք
Բելգիական խոհանոցում լայն տարածում ունեն ձկից և այլ ծովամթերքից պատրաստված ուտեստները, հատկապես՝ ծովին մոտ շրջաններում։ Ինչպես մսային ուտեստներում, ձկնայիններում նույնպես հաճախ օգտագործվում է գարեջուր։ Խավարտ են ծառայում ֆրին, խաշած կարտոֆիլը, կրոկետները։
Բանջարեղեն և միրգ
Բելգիացիներն իրենց նախընտրությունն են տալիս սեզոնային, Բելգիայում աճող բանջարեղենին։ Առավել լայն տարածում ունեն նեխուրը, սոխը, կաղամբազգիների մեծ քանակություն (շաղգամակաղամբ, բրոկկոլի, շաղգամ), գազարը, ընդեղենը, ծնեբեկն ու կարտոֆիլը։ Շատ մեծ նշանակություն ունի բրյուսելյան կաղամբը և Բելգիական եղերդակ ։
Բանջարեղենը շատ հաճախ որպես խավարտ է մատուցվում մսային և ձկնային ուտեստների համար, ինչպես նաև օգտագործում է տարբեր ապուրների պատրաստման համար.
Մրգերից ամենաշատը օգտագործվում է խնձոր, խաղող և ազնվամորի։ Մրգերից հաճախ պատրաստվում է ջեմ կամ կոնֆիտյուր, մասամբ, հայտնի լիեժական օշարակը՝ խնձորից և տանձից։ Մրգերից և հատապտուղներից պատրաստվում են նաև թխվածքներ և այլ աղանդերներ ։
Հացաբուլկեղեն և աղանդեր
Շոկոլադե կոնֆետներից և վաֆլիներից զատ՝ Բելգիայում գոյություն ունի աղանդերների բազմազանություն։ Առաջին հերթին դրանք թխվածքներն ու տորթերն են՝ շոկոլադով և մրգերով, և քաղցրաբլիթները։ Երկրի սահմաններից դուրս հայտնի են Tarte au riz թխվածքները (բրնձի շիլայի միջուկով թխվածք) և բելգիական ամանորյա թխվածքաբլիթները։ Որոշ աղանդերներ, օրինակ՝ նշով մակարունի թխվածքաբլիթը կամ կրեմ-բյուլեն եկել են ֆրանսիական խոհանոցից։
Որպես աղանդեր՝ հաճախ ուտում են նաև պանիրի փափուկ տեսակներ․
Խմիչք
Տաք ըմպելիքներից գլխավորը սուրճն է, որը խմում են օրվա առաջին կեսին։ Հազվադեպ են օգտագործում թեյ և կակաո։ Ոչ ալկոհոլային ըմպելիքների շարքում տարածված է հանքային ջուրը (130 լ՝ մեկ տարում ), գազավորված ըմպելիքները, կաթը և հյութերը։
Ամենահայտնի ալկոհոլային խմիչքը գարեջուրն է (1 տարում 93 լ). գարեջրի՝ բնակչության մեկ շնչին բաժնով Բելգիան մտնում է առաջատար երկրների տասնյակ։ Դրան մեծ տարբերությամբ հաջորդում է գինին, ապա ժենևերը, ջինը և այլն։
Բելգիական խոհանոցը մշակույթում
15-16-րդ դարում Ֆլանդրիայում և հարևան Նիդերլանդներում նատյուրմորտի ստեղծումով՝ բելգիական խոհանոցը դարձավ ֆլամանդրիացի վարպետների թեմաներից մեկը։ Առաջնային՝ ֆլամանդրիացի նկարիչների նկարները տալիս են պատկերացում հայտնի և ապահով քաղաքացիների կյանքի մասին, քանի որ նկարները, հիմնականում, արվում էին պատվերով ։ Այդպիսի նատյուրմորտները ցույց են տալիս հարուստ սեղաններ՝ լավագույն մթերքներով՝ որսամիս և մսի այլ տեսակներ, ոստրե և օմար, թխվածքներ, էկզոտիկ մրգեր, գինի։ Որպես դեկորատիվ տարր՝ հաճախ օգտագործվում էր սփռոց, թանկարժեք սպասք, երաժշտական գործիքներ, թռչուններ և կենդանիներ։ Այս ժանրի ամենահայտնի ներկայացուցիչներն են համարվում Ադրիան վան Ուտրեխտը, Յան Դավիդս դե Հեմը, Յակոբ վան Էսը, Կլարա Փետերսը, Յորիս վան Սոնը։
17-րդ դարի մթերքների զանազանության վերաբերյալ կարելի է ընդհանուր գաղափար կազմել Ֆրանս Սնեյդերսի գործերից։ Նրան հայտնություն է բերել «Նստարաններ» նատյուրմորտը, որը ներառում է «Մրգային նստարան», «բանջարեղենային նստարան», «Ձկնային նստարան» և «Որսամսային նստարան» կտավները ։
ֆլամանդիական դպրոցի վարպետների համար բնավորության գիծ է հանդիսանում կենցաղային հատվածների պատկերումը։ Ժանրային գեղանկարչությունը ծանոթացնում է բնակչության տարբեր խավերի կենցաղը։ Օրինակ՝ Փիտեր Բրեյգել ավագը մասնագիտացել էր քրիստոնեական կենցաղի պատկերման մեջ ։ Նրա ամենահայտնի նկարներից մեկն է «Քրիստոնեական հարսանիքը», որում երևում է, որ խեղճ խավերի համար հիմնական ուտելիքը համարվում էին հացը, շիլան և ապուրը։
20-րդ դարում բելգիացի նկարիչ Մարսել Բրոդհարսը պատկերել է միդիաների դերը բելգիական խոհանոցում իր Triomphe des moules I (1965), Bureau de moules (1966) և Etal de moules (1966) գործերում։
Արտաքին հղումներ
Կատեգորիա:Բելգիական խոհանոց
(5612) Նեվսկիյ
(5612) Նեվսկիյ (Nevskij), աստերոիդ աստերոիդների հիմնական գոտում։ Հայտնաբերվել է 1975 թվականի հոկտեմբերի 3-ին Լյուդմիլա Չեռնիխի կողմից Նաուչնիում ։
Միջին հեռավորությունը Արեգակից կազմում է 2,485782 ա. մ., առավելագույնը մոտենում է 2,2416 ա. մ. հեռավորության վրա և հեռանում 2,7299 ա. մ. ։ Արեգակի շուրջ մեկ ամբողջական պտույտ է կատարում 1431,51 երկրային օրվա ընթացքում, իր ուղեծրով շարժվելով միջինում 0,251484 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 7,75° անկյուն։
Արտաքին հղումներ
Կատեգորիա:1975 թվականին հայտնաբերված աստղագիտական մարմիններ Կատեգորիա:Լյուդմիլա Չեռնիխի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Դեբի Ռայան
Դեբորա Էն Ռայան (Deborah Ann Ryan, ), ամերիկյան դերասանուհի և երգչուհի։
Կենսագրություն
Դեբի Ռայանը ծնվել է Ալաբամայում։ Նրա հայրը եղել է զինվորական, այդ պատճառով էլ ընտանիքը հաճախ է ճանապարհորդել Եվրոպայով։ Մանկության մեծ մասը անցկացրել է Գերմանիայում, որտեղ հայրն աշխատում էր ամերիկյան բազայում։ Այդ ժամանակ Դեբին ելույթ է ունեցել տարբեր սիրողական խմբակներում, երգել է եկեղեցական երգչախմբում և թատրոններում, և սովորել է գերմաներեն։
2003 թվականին ընտանիքը վերադառնում է Տեխաս, որտեղ Դեբին շարունակեց ստեղծագործական գործունեությունը։ Դպրոցում նա ցույց է տվել գերազանց արդյունքներ, զբաղվելով շախմատի խմբակով, որի համար նրան համադասարանցիները անընդհատ ծաղրել են ։ 2007 թվականին Դեբին նկարահանվել է առաջին հեռուստանախագիծ՝ Barney: Let’s Go to the Firehouse-ում, իսկ 2008-2011՝ Սիքվելում սիրելի սիթքոմ «Զաքի և Կոդիի կյանքը»-«Կյանքը նավի վրա» (Բեյիլի Փիքեթի դերում)։ Դրանից հետո, նրա հրավիրվել է մի շարք նախագծերի և ֆիլմերի դերերում։
Արտաքին հղումներ
Կատեգորիա:Մայիսի 13 ծնունդներ Կատեգորիա:1993 ծնունդներ Կատեգորիա:21-րդ դարի ամերիկացի երգիչներ Կատեգորիա:Ամերիկացի կինոդերասանուհիներ Կատեգորիա:Ամերիկացի հեռուստատեսային դերասանուհիներ Կատեգորիա:Ամերիկացի դերասանուհիներ Կատեգորիա:21-րդ դարի ամերիկացի դերասանուհիներ Կատեգորիա:Ամերիկացի փոփ երգիչներ Կատեգորիա:Ամերիկացի երեխա դերասանուհիներ
Քրեագիտություն
Քրեագիտությունը, որը նաև հայտնի է որպես կրիմինալիստիկա, քրեական եւ քաղաքացիական իրավունքի գիտության կիրառումն է, հիմնականում քրեական կողմում՝ քրեական հետաքննության ընթացքում, որպես թույլատրելի ապացույցների և քրեական դատավարության իրավական նորմերի կարգավորում։